Мне прапанавалі ў Гродна прывезці фестываль. Але я за межы Мінска амаль не выязджаю, таму для мяне пакуль нерэальна вывезці фестываль у іншы горад. Тым больш, добрае месца абрана — ведаю акустыку Верхняга горада, магчымасці гэтага гістарычнага месца, дзе турыстаў багата. Адзін мужчына кожную суботу хадзіў, мабыць, стаў фанатам “Пешаходкі”. А потым ён расказаў, што да яго нядаўна прыязджалі знаёмыя з Галандыі. Ён ім паказаў мерапрыемства — і галандцам вельмі спадабалася. Значыць, і такім чынам пашыраецца геаграфія “Пешаходкі”.